
PARTEA OFICIALĂ 


No. 2447/1927. 


Instrucţiuni cu privire la admiterea plicurilor 
| oficiale. 

Spre orientarea Ven. Cler. diecezan comunicăm, 
că Ministerul Cultelor sub Nr. 41338/1927 Ne notifică 
adresa Direcţiunei Generale P. T. T. Nr. 183198/1927, 
prin care pentru admiterea plicurilor oficiale se pre- 
scriu nrmătoarele condițiuni: 

1. Să fie perfect închise fără urmă de deschidere 
sau resigilare;. 

2, Să poarte în faţă scris fie prin imprimare, 
scriere de mână sau sigil de tuş, numirea autorităţii 
dela care emană, cum şi localitatea unde autoritatea 
expeditoare îşi are sediul; 

3, Să aibă adresa complectă; A 

4, Să poarte locul destinaţiei şi ultima poştă, 
celea cu destinaţiunea pentru localităţi unde nu este 
oticiu, agenţie specială, birou autorizat sau gară cu 
serviciu poştal; 

5. Să poarte Nr.ul 
conţine ; 

6. Să poarte sigilul oficial al autorităţii expe- 
ditoare; 

7. Să fie asttel împachetate încât plicul sau 
ambalajul să reziste şi să nu se deteriorizeze în cur- 
sul transportului ; 

8. Să nu aibă greuiate mai mare de 2 Kgr. 

Frăţiile Voastre veţi avea să vă acomodaţi 
acestor condițiuni. 

Oradea, 27 Octomvrie 1927. 


No, 2505/1927. 
Tablourile parochiilor. 

In urma adresei Ministerului Cultelor cu Nr. 
41303/1927, prin care Ne pretinde din nou înaintarea 
tablourilor cu numele familiilor. din singuraticele 
parochii conform decisiunei Ministerului Cultelor Nr. 
49838/1926 şi deodată Ne asigură, că pretinderea 
tablourilor nu se face în vederea unui scop de mo- 
dificare a stării existente a parochiilor prin aceasta 
dispunem, ca în toate parochiile Diecezei Noastre, 
fie acele complenite sau vacante, să se redacteze 
tabloul cu numele tuturor capilor de familie şi nu- 
mărul credincioşilor români uniţi. 


oficial al hârtiilor ce 


000 


Tabloul va avea următoarele rubrici: 

1. Norul curent, 2. Numele capului de familie, 
3. Numărul suiletelor de religiunea română Uite, 4, 
Observări, 

In rubrica 2-a se va scrie numele capului de : 
familie (bărbat Sau femeie). In rubrica 3-a se va: nota! - 
numărul total al membrilor de familie, cari sunt ro- 
mâni uniţi, incluzive şi capul de familie întrucât e şi - 
dânsul român unit şi aceasta rubrică se va sumiza 
după pagini, ca apoi la finea tabloului făcându-se şi 
sumizarea paginilor să se afle numărul total și exact 
al credincioşilor din parochie. 

La tabloul parochiei, în fruntea căruia 'se va 
arăta, că de cine şi de când e ocupată, sau întrucât. 
ar fi vacantă, de cine e administrată, se vor coase 
tablourile 'din eventualele filiale, întocmite şi acelea 
ca mai sus, 

Toate tablourile vor fi verificate de primăria 
comunală. 

Fraţii preoţi tablourile de mai sus le vor Esi ad, 
în câte două exemplare şi până cel mult în 1 Dec. 
1927 le vor trimite oficiilor protopopeşti, cari apoi 
Ni-le vor înainta astiel, ca până în 10 Decemvrie 
1927 necondiţionat să sosească aici toate tablourile 
din Dieceză. 

Oradea, la 25 Octomvrie 1927. 


No. 2521/1927. 
Bugetele veniturilor preoțești pe anul 1928. 

In urma adresei Ministerului Cultelor cu No. 
46276|1927 prin care dă lămuriri îniregitoare cu pri- 
vire la redactarea tablourilor, pe cari sub Nr. 2178/1927 
le-am fost cerut pe calea oficiilor protopopești, prin 
aceasta lăsăm ca pentru fiecare parochie fără amânare . 
să se compună bugetul veniturilor preoţeşti şi al chel- 
tuelilor împreunate cu acelea venituri pe anul 1928, 

In acel buget în coloana „venituri“ se vor trece 
toate averile mobile şi imobile, ce formează beneficiul 
preoţesc în matre sau în filie, arătându-se venitul 
acelora pe anul 1928. Se vor trece aici pământurile 
preoțeşti vechi (nu şi celea primite prin reforma 
agrară) indicându-se estensiunea 

Întrucât acestea pământuri în întregime sau în parle 
sunt exarendaie, ca venit se va arăta preţul din 
contract, a cărei sumă se va certifica cu acte, iar 
dacă nu stini esarendate, ca venit se va arăta veni- 
tul probabil în anul 1928, ţinându-se seamă de preţu- 
rile de arândă din localitate, 

In coloana „cheltuieli“ se vor trece toate im- 
pozitele către stat, judeţ, comună, globale şi de echi- 
valent precum şi alte sarcini împreunate cu venitele 
din buget. 

Din toialul veniturilor se va scădea totalul 
cheltuielilor și astfel va rezulta venitul net pe anul 
1928. 

Bugetele de mai sus fiecare preot le va înainta 
în câte două exemplare oficiului protopopesc până 
cel mult în 10 Noemvrie crt. iar oficiile protopopeşti 
fără întârziere le vor prezenta Ordinariatului, ca pe 
15 Novembrie crt. necondiţionat şă fie sosite aici 
bugetele din toate parochiile. 

Oradea, 27 Oclomvrie 1927. 


No. 2528/1927. 
Curentare la parochii vacante. 

Pentru complenirea parochiilor vacante Ghenciu 
(districtul Carei) şi Groşi (districtul Criş) prin acea: 
sia publicăm concurs cu termenul de 1 Dec. 1927. 

Oradea, Şed. cons. din 20 Octomvrie 1927. 


No. 2541/1927. 
Preoţi pentru America. 


In vrma adresei Preaveneratului Ordinariat mi- 
tropolitan cu No. 6344/1927 prin aceasta publicăm 
concurs pentru parochiile Canton Ohio şi Erie Pa din 
Statele Unite. Vor putea concura numai preoţi celibi 
sau văduvi. - 

Cererile se vor india acestui Ordinariat până la 1 
Decemvrie crt. 
Oradea, la 24 Octomvrie 1927. 


No. 2572/1927. 


Noul spor de salar al preoților 
pe Maiu—Septemvrie 1927. 


Comunicăm, că Ministerul Cultelor sub No. 
43992/1927 Ne-a ordonanţat noul spor de salar, ce în 
urma aplicării legei de armonizare a salariilor com- 
pete preoţimei Noastre pe lunile Maiu—Septemvrie 
1927. Acest spor de salar acordat cu începere dela 
1 Maiu crt. face 80%], din diferenţa ce rezultă, dupăce, 





din sumele prevăzule în legea armonizării, se scad 
sumele nete pe cari preoţii necăsătoriți din diferite 
categorii le-au primit în luna Aprilie crt. Pentru de- 
plina orientare a preoţimei Noastre dăm aci un tablou 
despre compularea acestui spor pentru diferitele ca- 
tegorii, în cari sunt încadraţi preoţii Noştrii. 

| Preot mural fără gradați —— |432 sah 951 | 4755 | 190| 4565 
Sporul ordonanţat pe lunile Maiu—Septemvrie 

crt. sumele arătate în rubrica „suma de plată“ din 

tablou se poate ridica dela oficiul Administrativ al 

fondurilor diecezane. 

Oradea, la 27 Octomvrie 1927. 


No. 2773/4927. 
Te Deum în ziua numelui şi nașterii 
M. S. Regelui. 

Prin aceasta dispunem, ca de aci înainte în 
fiecare an în ziua naşterei (25 Octomvrie) şi în ziua 
numelui (8 Novembrie) a Majestății Sale REGELUI 
MIHAIU 1. în toate bisericile parochiale din Dieceza 
Noastră să se oficieze un „Te Deum“ după rânduiala 
prescrisă la ziua Regelui (vezi pag. 457 din Eucho- 
logiu, ediţia din 1913), la sfârşit cântându:se Imnul 
Regal „Trăiască Regele“. 

Oradea, la 20 Octomvrie 14927. 

PARTEA NEOFICIALĂ Concordatul 


Ziarele din București au adus ştirea, că Con- 
cordatul cu Vaticanul ar fi iscălit încă din primă- 
vară de către D-l Goldiș, fostul ministru al cultelor, 
şi că va fi ratificat de către corpurile legiuitoare 
cu prilejul votării legii cultelor. 

Lucrul se prea poate, anunțând şi mesajul 
Regenfei între cele dintâi legi ce vor veni volate în 
actuala sesiune a corpurilor legiuitoa:e, legea despre 
regimul general al cultelor. inele ziare minoritare 
pretind a cunoaște chiar şi textul Concordatului. 

Nu ştim ce conține acesi pact între Sfântul 
Scaun şi Statul român. După cele ce pretind însă 
gazelele a şti despre el, se pare, că biserica 
noastră greco catolică nu se va alege cu prea 
mult pe urma acestui' Concordat. O nouă episcopie 
la Baia-Mare şi atât, a cărei înființare credem că 
va produce o arondare mai. normală a eparhiilor 
noastre, — lucru ce va fi, neîndoios, de folos pentru 
o păstorire mai ușoară. 

Am remas surprinşi, când am văzul, din cele 
ce s'au publicat despre. Concordat, că marile pro- 
bleme, cari interesează aşa de-aproape ființa bisericii 
noastre, au remas herezolvite ori nealinse în Con: 
cordat. — Problema şcolilor noastre primare con- 
fesionale, pierdute, se pare, pentru totdeauna. Aceste 
au fost pentru noi un drept câştigat încă depe vre- 
mea regimului maghiar. Franța a respectat aşeză- 
mintele culturale confesionale ale provinciilor realipite 
la fara mumă, ale Alsaciei şi Lorenei, şi caracterul 
special al acestor aşezăminte a dus pe Franfa la 
reluarea legăturilor diplomatice cu Vaticanul rupte 
la 1905 cuatâta zgomot. Concordatul putea să 
oblige Statul român la ținerea îndatoririlor sale pre- 
luate. dela fostul stat maghiar. 

Problema căsătoriilor mixte, a religiunii copiilor, 
problema averilor bisericeşti în caz de proselitism 
şi trecere. a unor credincioși la altă confesiune, 
chesliunea aprobării mamelor de religie, sunt tot 
“alâtea chestiuni precizate în dreplul canonic al 
Bisericii, cari întrun  concordal cu un slat, ai 
cărei supuși în majoritate sunt ortodocşi, deci ai 
săi suni în continuă primejdie, trebuiau alinse măcar 
în trecere, ca și prin aceasta credincioşii proprii 
să fie puşi la adăpostul uneltirilor dușmane. 

Concordatul nu aminteşte nimic — vorbim tot 
pe baza textelor publicate de ziare, — de facultatea 
de teologie a bisericii noastre, fără de care suntem 
mereu finufi într'o inferioritate şi a cărei înfiinfare 
nu poate întârzia nici un moment, dacă statul român, 


patria noastră, nu vrea mereu să ne fină într'o stare 
de umilire, atunci când ortodocşii vor avea azi mâine 


5 facultăți de teologie. 
Ceace este mai grav însă, Concordatul re- 


lranşează biserica noastră unită într'o provincie a 
țării, în Ardeal, cu centrul ei ierarhic în Blaj, pe 
când bisericii catolice de rit latin i-se de întâiătate, 
ba rol de conducere şi de reprezentare, fixându-i-se 
centrul ierarhic la Bucureşti. Face impresia că. liniile 
principale ale acestui Concordat s'au frasat avân- 
du-se în vedere mai mult viitorul și soartea bisericii 
catolice de rit latin, iar a noastră a fost pusă pe planul 
al doilea, având ca să rămână ea şi pe mai departe 
o biserică cu caracter provincial, pe când noi ştim, 
că catolicizmul în România nu are viitor decât în 
rit român, având cel de rit latin să rămână ca a până 


unite n'a fost privit dintr'o perspectivă largă şi înaltă, 
ci din una foarte îngustă. Blajul oricât de istoric şi 
de sacru ne-ar fi nouă tuturor, el şi-a împlinit misiu- 
nea; a lega soarta bisericii noastre de el ca ceniru,: 
ar însemnă a-o condamna la provincialism. Soarftea 
nici unei biserici catolice din lume nu se diriguește 
azi dinir'un orăşel de provinfă, ci din capitală, unde 
pulsează întreaga viață a unui neam. 

Nici patrimoniul sacru proiectat prin concordat 
nu poate fi pe placul nostru al tuturora. Din averea 
pufină ce o-au avut eparhiile noastre, au făcut ce-au 
putut — şi-au făcut mult şi cu puţin, căci era «a 
noastră. Acum să fie ea controlată și întrebuințată 
spre scopuri diverse. Altele sunt tendințele culturale : 
ale bisericii noastre unite, alte sunt ale celei latine. ; 
Vor putea ai noştri să scoată dela corul episcopesc, 
chemat să administreze acel patrimoniu, tot ce vor 
reclama necesităţile diecezane, ori vor fi majorați 
prin volul episcopilor latini? Autonomia reclamată 
de noi pe vremea lingurilor, cred că ne-ar fi "de 
folos şi acum. ici 

Aceste sunt principalele chestiuni, cari pe noi. 
ne fac să privim cu desinteresare, ba chiar cu o ne- 
dumerire, la Concordatul, pe tema căruia s'a făcut atâta 
zarvă în lumea ortodoxă. Intro astfel de situaţie 
noi pe urma Concordatului nici nu câştigăm nici nu 
pierdem. Singurul rezultat, pe lângă cel amintit mai 
sus, e, că Statul român, legând Concordat cu Sfân- 
tul Scaun, recunoaşte acestuia suveranitate şi carac: 
ter juridic internațional, ceeace face atâta sânge 
rău şi necaz ortodocșilor noştri. Care va să zică 
Papa tot există, tot are putere, ba aceasta o recu- 
noaşte însuş statul român, cel „orlodox“. Aceasta 
e ce face pe mulți neodihniți să nu poală dormi 
nici noaptea. 

Toate cele spuse de noi despre Concordat au, 
bineînțeles, numai o valoare ipotetică, particulară, până 
ce nu cunoaștem texlut autentic. Cunoscându-l vom 
pufea vorbi mai sigur și mai preciz. Până atunci . 
însă mai va. IGNOTIUS. 


_O BCU CLUJ 

Reveniri la ortodoxie 


Revistele eparhiale ortodoxe sunt pline în ulti- 
mul timp de diferite ştiri despre revenirea la orto- 
„doxie a cutărui „rătăcit“. Dacă un copil de legea 
baptistă e dus de învățătorul său la preotul ortodox 
şi înscris în matricola acestuia, scrie la gazetă; dacă 
cutareva certăreţ ori alt individ certat cu preotul său, 
sau cu moravurile curate, trece la ortodoxie, foile 
sunt pline că mântuire s'a făcut unui suflet etc, Mai 
în vara trecută până şi M. Sa Regina Maria trecuse 
la ortodoxie, după anumite foi neunite. Cel mai no- 
slim din cazurile mai recente de proselitism oriental, 
este cel cu cei 89 de mahomedani trecuţi la legea 
“strămoşească, — caz care a lost pe lung şi pe larg 
comentat aproape de toate foile dreptcredincioase. 
Până şi veşnicul apărător al tuturor intereselor or- 
todoxe, „Universul“ din Bucureşti al d-lui ministru 
al justiţiei noastre, l-a comunicat lumii cu detailuri 
impresionante. 

lată ce scrie despre aceasta mare revenire 
cotidianul bucureştean „Cuvântul“ din 29 Oct. 1927: 
„Universul“, cu lux de amănunte şi fotografii 
impresionante, anunţa lumii un fapt extraordinar: 89 
de „mahomedani“ cerut-au, cu petijie, să fie botezați 
„în religia creştină ortodoxă. (O admirabilă petiție de 
altfel, — expresii ca; „și noi să luăm parte la 
patimile Domnului și la Sfântă Invierea Sa“ sau 
'„la adevărata credinţă în Hristos pentru mântui- 
-rea sufletelor noastre“, întâlneşti numai la unul 
cu seminariul şi facultatea de Teologie, umblat prin 
cărţi de ritual. Eu i-aş ti creştinat numai peniru petiție.) 

Şi se mai anunța că însuşi Sanctitatea Sa 
Patriarhul, s'a pogorât din deal şi, înconjurat de înalte 
feţe bisericeşti şi de mulţime mare de popor, a oficiat 
taina Sf. Botez; iar pentru merite de creştinător s'a 
acordat parohului din laturea aceia, brâu roşu (în 
ierarhia distincţiilor echivalent al Ordinului „Mihai 
Viteazul“), Şi a fost veselie mare, s'a petrecut bine 
'şi s'au dat haine la „musulmani“ (o să vedem acuş 
dece erau ei în pielea goală) şi s'au ţinut discursuri 
"etc, etc. Credeam că aci se va sfârşi comedia. Dar 
iată că, spre hazul general, lucrurile se complică. 

Vestea creştinării turcilor din Bucureşti s'a dus 
peste mări şi tări. Credincioşii lui Alah s'au cutre- 
murat. Opinia publică turcească e indignată şi în- 
srijorată de ofensiva creştinismului ! 

Două ziare turceşti din Constantinopol — „La 
Republique“ şi „Journal d'Orient“ — dau expresie 
acestei îngrijorări. Ele acuză biserica româno:ortodoxă 
de intoleranţă, dând exemplu creştinerea „forţată“ a 
celor 89 „mahomedani“. Ai noştrii, nu se lasă nici 
'ei! In replică se trăduesc să arate că nu prin silă, 
:ci „prin cuvântul lui Dumnezeu şi putere“ i-au cre- 
- ştinat; că s'au pus cu predica pe ei şi d'aia. 

SA iată că înscenarea devine iarăş de actuali- 
tate. Fiindcă a fost înscenare. Cei 89 de lăeţi (ţigani 
erau de felul lor) nu erau botezați, dar nici de spu- 
sele Profetului habar n'aveau. Ei, bieţii, spoiau bine 
tingirea, trăiau în mizerie, goi, dispreţuiţi de toată 
lumea. Nu dorul „de a participa Ja patimile Domnului 
„şi la sfântă Invierea Sa“ îi neliniştea pe ei. O bucată 
de pâine, un băibărac, era tot ce visau. Şi când te 
dai pe lângă el, şi vorbeşti cu blândețe, îi făgădueşti 
hăinuţe, îi pui înainte perspectivele unei frăţii în 
Hristos cu -aceia cari pentru el n'avuseră decât vorbe 


realiza nici când? 


de ocară, bietul lăete primeşte cu bucurie „să urmeze 
şi lui Hristos“. Dece n'ar primi mă rog? El e în 
câştig: deacum e om în rând cu lumea și de pierdut 
n'a pierdut nimic. 

Dar când sa hotărât să fie trecuţi la creștinism 
o dificultate s'a ivit: dacă trec, trebue să vie de 
undeva. De unde vin? Intrebare al cărei răspuns 
s'a allat prin procedeul eliminării: ortodocși, catolici, 
protestanți, nu sunt. Adventişti ori alţi sectanţi, nu; 
adoratori ai lui Şang-Ti, nu se poate. Urmăritori legii 
lui Manu, e prea mult. Budişti să fie... nu-i pre- 
ocupă nimicirea suferinţii; Giainişti, nu, fiindcă nu 
beau apa strecurată. Adoratori ai trinităţii. hinduiste, 
iarăşi nu's. Despre Mithra habar n'au, Ovrei nv, 
fiindcă... . mănâncă de toate. Teosofi, ferit-a sfântul! 
Atunci ce dracu să fie?! Nimic, nu pot fi, fiindcă sânt. 
Bine, sânt; dar sânt oameni fără credinţă, fără Dum- 
nezeu: sânt păgâni. Şi păgân, în conşiiința populară 
înseamnă turc. Deci sânt turci! Şi turci au fost. 

lată deci, în ce lumină de ridicol apare protestul 
ziarelor constantinopolitane. 

Asta pentru cei dela Constantinopol ; dar vorba 
e: cum rămânem noi? Noi — adică vom vedea cine 
— din toată procopseala asta, din reclama ce sa 
făcut în juru-i, apărem sau lipsiţi de simţul propor- 
țiilor, incapabili de a înţelege realitățile, sau aruncă: 
tori de praf în ochii proştilor. * 

Povestea Cu creştinarea ne desvăluie mentali- 
tatea ciudată a unora din conducătorii noştri biseri- 
ceşti. La cei din jurul S. S. Patriarhului, la informa- 
tori, mă gândesc. 

Admiţând chiar, că „cei 89“ ar fi fost mahome- 
dani veritabili, mahomedani 3 peceţi, nu poţi fi decât 
zăbavnic la pricepere, când crezi că astăzi este 
nevoe de o creştere a ortodoxismului în întindere, 
nu în adâncime; când pui atâta prej pe această 
strădanie, încât o . distingi cu „Mihai Viteazul“, iar 
munca istoviare, zi de zi, ceas de ceas, pentru mân: 
tuirea sufletelor botezate, o ignorezi, etc“. 

* 


Aşa se ştie face -ridicolă o biserică cuprinsă 
de duhul rău al proselitismului păcătos. Astfel de 
cazuri sunt amuzante, dar încolo inofensive. — Cu 
mult mai serioase şi primejdioase sunt desele descin- 
deri ale neodihniţilor dela noi. în diferite centre 
şi regiuni curat greco catolice, cum sunt Careii, Zălaul,: 
Turda ori Maramureşul, descinderi făcute evident cu 
intenţiuni de proselitism şi cu scopul de-a conturba 
liniştea şi pacea confesională dintre fraţi. Ce-ar zice 
neuniţii din întreaga ţară, dacă episcopii noştri ar 
face astfel de descinderi prin vechiul regal, unde 
avem credincioşi numai răsleţiţi ? Ne-ar sări în cap 
şi ar alarma ţara. 

Astiel de descinderi sunt criminale şi trebuesc 
oprite în vederea ordinei şi-a liniştei confesionale, 
Avem destule griji şi nemulțumiri interne, nu trebuesc 
sporite şi cu plimbări de aceste superilue de-ale 
Preasfinţiţilor neodihniţi, menite de-a ațâța şi amări 
sufletele greco-catolicilor în ţara lor proprie. Destul 
au suferit pe vremea Ungurilor, să suferă și acum, şi 
încă dela fraţii lor proprii? Au aceste ceva rațiune 
de stat? Dacă nu, de ce se mai tolerează. Doar în 
vederea chimerii „unităţii religioase“ care nu se va 
Verax, 

EPISCOPUL MIHAIL PAVEL 


VIAȚA ŞI FAPTELE LUI 
(1827—1902) 
LA O SUTĂ DE ANI DELA NAŞTEREA ŞI LA DOUĂZECI ŞI CINCI DELA MOARTEA LUI 


descrise de 


IOAN GEORGESCU 
profesor. 


Parcă despre el a zis Psalmistul: „lar tu Doamne, 
să nu depărtezi îndurările tale dela mine“ (Ps. 39, 15), 
căci şi ei sunt „norodul lui şi oile păşunei lui“ (Ps. 
90, 3), căci s'au făcut ocara vecinilor, batjocură şi 
râs celor din mijlocul lor. 

Dându-şi seamă de toate acestea, el făgădueşte 
solemn, că va face tot ce va fi cu putință, ca fondu- 
rile diecezane să crească şi va veghia ca să se admi- 
nistreze corect şi cu folos şi, în fiecare an, să se 
aducă la cunoştinţă generală starea lor, — precum 
făcuse aceasta mai înainte la Gherla. | 

Propovădueşte apoi unirea în cugete şi în simţiri, 
fiindcă nimic nu e mai primejdios ca sfăşierea mem- 
brilor unei societăţi: „toată cetatea sau casa ce se 
împerechiază între sine, nu va sta“. (Mateiu XII, 25.) 

De mare însemnătate este şi declaraţia ce face 
şi pe care o şi execută foarte cinstit de a nu tolera 


linguşirile şi denunţările, fiindcă acestea „împlântă . 
“pildă credincioşilor, cu cuvântul, cu vieaţa, cu iubirea, 


cuiu în ochiul aceluia cu care vorbeşte“, după cuvântul 
Sfântului loan Gură de aur. 

Incheie cu frumoasa rugăciune a apostolului 
Pavel: „lar vă rog pe voi, fraţilor, pentru Domnul 
“ mostru Isus Hristos şi pentru dragostea Duhului, ca 
împreună cu mine să vă nevoiţi întru rugăciuni pentru 
mine către Dumnezeu ... iar Dumnezeul păcii cu voi 
cu toți. Amin.“ (Romani, XV, 30—33.) 

Cetind şi meditând asupra acestei epistole pa- 
storale, trimisă îndată după instalarea întâmplată la 8 
lunie, în Dumineca tuturor sfinţilor, întâia Duminecă 
după Rusalii, ai impresia înălțătoare că, în adevăr, 
de sus, din lumea spiritelor purificate de tot ceea ce 
este sgură omenească şi de unde, după cuvântul bise- 
ricei noastre ortodoxe, vine toată darea cea bună şi 
toi darul cel desăvârşit, avea să se coboare, din nou, 
prisos de dragoste şi fericire, ca în binecuvântatele 
timpuri apostolice, 

Viitorul avea să arate că speranţele trezite, în 
sufletul clerului şi poporului român din eparhia oră- 
dană, de instalarea noului lor episcop, erau deplin 
întemeiate. | 


Mihail Pavel episcop la Orade. 
a) Înaintarea spirituală. — b) Bunăstarea materială. — c) Le- 
găturile cu Roma. — d) Liceul şi internatul de băieţi din 
Beiuș. — e) Şcoala civilă (medie) de fete din Beiuş. — 
| Manifestaţii pentru și contra episcopului Pavel. 
a) Înaintarea spirituală. Partea cea mai mare 
a ordinelor circulare se referă, cum este şi firesc, la 
înaintarea spirituală a bisericei puse sub ascultarea sa. 
Astfel cu No. 325 din 12 Februarie 1880 dă ordin 


să se păstreze şi lege toate epistolele pastorale şi 
ordinele circulare şi să se depună în arhivele parohiale, 
pentruca să rămână ca un izvor de informaţie şi de 
îndrumare pentru contemporani şi urmaşi, 

Pentru înlesnirea tipăririi şi expedierii lor, parohiile 
vor plăti câte un florin pe an. 

Tot atunci cu No. 326, atrage luarea aminte asupra 
unor păcate mai înrădăcinate în poporul nostru, cum 
sunt: beţia, luxul, ceva mai târziu concubinajul şi ne- 
cercetarea bisericei. | 

Aceste păcate trebue să le stârpiască preoţii cu 
cuvântul, dar mai ales cu fapta. 

Aceasta e singura şcoală, în care nu se dă greș 
niciodată. a 

Ea e şcoala Mântuitorului, despre care cetim că 
a început mai întâiu „a face“ şi, pe urmă, „a învăţa“ 
(Fapte LI, 1). 

De aceea, iată cum îşi povăţuește preoţii, să fie 


cu sufletul, cu credinţa, cu curăţenia, întru toate dându» 
se pe sine model de fapte bune. 

Chiar hainele să fie potrivite cu caracterul lor 
preoţesc; să aibă coloare neagră sau cel puţin în- 
tunecată, dar să nu fie albe, surii sau învărgate. 

Nu se cuvine nici să fumeze pe stradă, 


Pentru a putea corespunde acestei grele misiuni, 
preoțimea e datoare să se cultive neîncetat, 

Ca mijloece de perfecţionare le recomandă re- 
vistele „Foaia bisericească“ şi „Foaia şcolastică“ ce 
apăreau la Blaj, dar care nu erau sprijinite, cum s'ar 
fi căzut. 

Episcopul îndeamnă pe preoţi să le aboneze, 

Dacă preoţii nu pot să facă înşişi acest sacri. . 
ficiu, atunci să le aboneze cel puţin pe socoteala 
bisericii. | 

In acest din urmă caz, fireşte, ele sunt proprie- 
tatea bisericii şi vor fi trecute în inventar. 

Ocasional, recomanda şi diferite cărţi bune ca 
„Instituţiunile filosofice“ ale părintelui Dr. Vasile 
Lucaciu; „Istoria bisericei universale“ de canonicul 
din Blaj Dr. Alexandru Grama ; „Kalendarium manuale 
utriusque Ecclesiae“ tipărit la Innsbruck (Oeniponte) 
de călugărul lesuit N. Nilles şi altele. 

Mijloacele cele mai însemnate de perfecţionare 
sunt, însă, de bună seamă, cultul oamenilor mari 
şi cel euharistic, 

Implinidu-se, anume, la 3 Decembrie 1890, adică 
în ziua de Intrarea în biserică, 25 de ani, de când 
mitropolitul Dr. loan Vancea a fost înălțat la treapta 

de arhiereu, episcopul Pavel, ţine ca evenimentul 
acesta să fie serbătorit cu solemnitate deosebită 
şi în eparhia sa. 

Mai mult! 

Fiind mitropolitul originar din Vaşad, judeţul 
Bihor, dieceza orădană, fiindu-i mamă, nu poate să 
cedeze altora întâietatea, când e vorba de această 
serbătorire. 

De aceca n'a pregetat a-i oferi un album special, 
ca dovadă de adesiune şi veneraţiune filială. 

Mai departe a dispus ca, în ziua numită, după 
oficiarea sfintei liturghii, să se cânte Doxologia cea 
mare, urmată de rugăciunile obişnuite pentru arhie- 
piscop şi mitropolit, fiindcă, precum cu atâta drepiate 
spune episcopul, din înălțimea scaunului mitropolitan 
el „ca un luceafă revarsă în continu asupra Pronvin- 
ciei întregi razele salutare ale învățăturilor dumnezeeşti 
şi prin stăruință neobosită, sub conducerea sa înţe- 
leaptă, a făcut să înainteze provincia noastră cât în- 
t”un secol sub predecesorii săi“. . . 

Instrument şi mai însemnat de perfecționare in- 
telertuală și morală este cultul euharistic, pe care-l 
recomandă cu No. 2625 din 1894. 

Aceasta este taina cea mare a creștinătății, prin 
care se deosebesc cei credincioşi de cei necredincioşi. 

Ea e legătura miraculoasă dintre om și Dumne- 
zeu, prin care cel dintâiu se divinizează, iar Cel de al 
doilea sălăşlueşte, într'o formă mai sensibilă, în mij- 
locul nortru. 

Ea e centrul, în jurul căruia gravitează toate 
celelalte taine, 

Din acest punci de vedere, e interesant şi No. 1888 
din 1895 prin care se comunică decretul sacrei con- 
gregaţiuni de propaganda fide din Roma prin care 
se permite credincioşilor de diferite rituri să primească 

- sfintele. taine (mai ales sfânta euharistie) şi în biserică 
şi dela preot de alt rit. 

Asemenea merită toată atenţiunea epistola apo- 
stolică „Vrednicia răsăritenilor“ (Orientalium dignitas) 
a papei Leo al XIII-lea, comunicată de episcopul Pavel 
sub No. 991 din 1895. 

Reţinem părţile principale: 

Vrednicia bisericilor răsăritene, consfinţită prin 
cele mai vechi şi mai vestite monumente ale istoriei, 
e în mare cinste şi veneraţiune în întreaga lume cre- 
ştină. In adevăr, în sânul lor se desvoltară aşa de 
repede cele dintâi semințe ale Răscumpărării noastre, 
un dar al milostivirii şi al proniei cereşti, încât aici 
străluciră în întâia lor splendoare gloriile apostolaiului, 
ale martirului, ale ştiinţei şi ale sfinţeniei, şi îşi răs- 
pândiră cele dintâi fructe de inălţare şi mântuire.. Din 
sânul lor, aceste imense şi atotputernice binefaceri 
se revărsară până departe asupra tuturor popoarelor, 
în timp ce Petru, căpetenia colegiului apostolic, pentru 
a înlătura multipla răutate a greşelii şi a viţiului, aducea 
din poruncă dumnuzească, lumina adevărului divin, 








evangelia păcii şi a libertăţii lui Hristos în cetatea 
stăpână a lumii. Dar iarăş, câtă cinste şi dragoste a 
arătat încă din timpurile apostolice biserica Romei, 
regina tuturor celorlalte, către bisericile răsăritene, a 
căror supunere credincioasă îi pricinuia, la rândul 
său, atâta bucurie, Nici când, în mijlocul furtunilor şi 
şi greutăților timpului, ea nu le-a părăsit; înţelepciunea 
şi binefacerile ei le-a ridicat din ruine, le-a împăcat 
neînțelegerile. 

Unul şi nu cel mai mic din avantagiile şi grija 
sa pentru popoarele Răsăritului a fost apărarea şi 
păstrarea deplină a vestminielor şi riturilor sacre, pe 
care înţelepciunea şi vaza ei le-a îngăduit să le pri- 
mească. 

Dovadă sunt număroasele decrete promulgate de 
papii precedenţi şi mai cu seamă de Piu al lĂ-lea 
din proprie iniţiativă sau prin sacra congregaţiune de 
propagandă. 

După ce înșiră cele săvârşite: de el însuşi, pâpa 
Leo al XIII-lea continuă: 

Intre popoarele creştine, atât de nefericit desbi- 
nate, ne-am adresat mai întâiu naţiunilor orientului: 
chemându-le, îndemnându-le, rugându-le cu cea mai 
părintească şi apostolică dragoste. 

Speranţele noastre dintâi cresc zilnic, avem expe- 
rienţe plăcute, şi ni se impune datoria de a continua 
cu mai multă râvnă o operă atât de salutară. Tot ce 
se poate aştepta dela înțelepciunea Scaunului Apo- 
stolic, noi vom face: atât pentru îndepărtarea cauze- 
lor neiînțelegerii, cât şi pentru a înlesni tot chipul: 
posibil împăcarea. Lucrul cel mai însemnat, după pă- |. 
rerea noasiră, este să ne îndreptăm grija şi. atenţiu- 
nea la păstrarea disciplinei deosebite a Răsăritului, 
lucru pe care, de altfel, l-am făcut totdeauna. 

Astfel am împus în colegiile naţiunilor de curând 
întemeiate, şi în cele ce se vor întemeia în viitor, cel 
mai mare respect şi observarea cea mai exactă a ritu- 
rilor pe care elevii vor trebui să le cunoască şi să le 
practice. 

Păstrarea lor, în adevăr, are mai mare Însemnă- 
tate decât s'ar putea crede. Măreaţa vechime ce în- 
nobilează aceste rituri diverse este podoaba îniregei 
biserici şi probează divinitatea credinţei catolice. Ele 
indică foarte lămurit originea apostolică a principale- 
lor biserici din Răsărit şi arată, în acelaș timp, în 
plină lumină, unirea lor strânsă, dela începutul creşti- 
nismului, cu biserica romană. In adevăr, nimic nu do- 
vedește, poate, mai bine nota catolicităţii în biserica 
lui Dumnezeu, ca închinarea deosebită a acestor cere- 
monii de forme diferite, săvârşită în limbi venerabile 
prin vechimea lor, consacrate şi mai mult încă prin 
întrebuințarea lor de către Apostoli şi Părinţi. E aproape 
înnoirea cultului ales făcut lui Hristos, divinul întemeie- 
tor al bisericei, de către Magii, veniţi din diferite părţi 
ale Răsăritului, pentru a-L adora (Mateiu Îl, 1—2). 

Aici, e bine să se remarce că dacă sfintele cere- 

monii n'au fost instituite deadreptul ca o dovadă despre 
adevărul dogmelor catolice, ele arată neîndoelnic prisos 
de vieaţă. 

Astfel, precum biserica lui Hristos e geloasă. în 
păstrarea neştirbită a dogmelor pe care ea le-a primit, 
ca fiind divine, neschimbate, încuviințează totuşi şi 
admite oarecare înnoire în forma externă, mai cu 
seamă în ceeace este conform cu venerabila antichi- 
tate. Prin aceasta se dovedeşte puterea eternei sale 
tinereţi şi biserica pulsează de o nouă vieaţă, biserica 
a cărei înţelepciune Părinţii au recunoscut-o în cuvin- 
tele alegorice ale lui David: „Inainte a stătut împără- 
teasa deadreapia ta, în haină aurită îmbrăcată, îm- 
podobită“. (Psalm 44, 11.) 

Pentru a păstra originalitatea desăvârşită a acestor 
rituri şi mai ales pentru a le păzi de primejdia latini- 
zării, Leo XIII-lea loveşte cu pedeapsa suspendării „a 
divinis“ (să nu mai poată oficia nici o sfântă taină) 
pe misionarul latin, care ar încerca să convertiască 
pe un răsăritean dela ritul său creştin la cel latin. 

Am insistat ceva mai mult asupra conținutului 
bogat în idei al acestei epistole apostolice, comuni- 
cată şi de episcopul Pavel clerului şi poporului său 
credincios, fiindcă astăzi, când se vorbeşte atât de 
mult despre apropierea dintre diferitele biserici şi se 
țin atâtea congrese internaţionale, ele sunt de o actua- 
litate surprinzătoare. 


Toi cu scopuri mai înalte cere cu ordinul No. 
2168 din 5 Octombrie 1880 ca, în vederea alcătuirii 
unui şematism diecezan, preoții să răspundă la .urmă- 
toarele întrebări: 

+ Numele românesc şi unguresc al parohiei. 

+ Parohia e oraş, opid (târguşor) sau sat? 

„ Cât e de îndepărtată de Scaunul episcopesc? 
protopopesc? 


+ Când s'a înfiinţat? 
„ Din ce material e zidită biserica ? 
Cui e dedicată? 
„+ Din ce material e zidită casa parohială ? 
„ Cine e patronul parohiei? 
10. Dela care an se află matricole? 
14. Din ce material e clădirea şcolară? 
12. Câţi prunci sunt obligaţi a frecventa şcoala? 
13. Cine e parohul sau administratorul parohial? 
14. Ce dinstincţiuni are şi care când a primit-o? 
15. Unde a absolvit cursul teologic? 
16. Când s'a născut şi când s'a hirotonisit întru 
preot? | 
17. Are examen prosinodal şi când l-a depus? 
18. Cine e cântăreţ de strană şi eventual, cântăreţ- 
învăţător ? | 
19. Unde a absolvit şcoala normală (preparandia)? 
20. Câte suflete rom. unite sunt în parohia mamă 
în momeniul de față ? 
21. Câte şuflete rom. cat, (latini), ort., ref, ș. a-? 

22, Ce fei de biserici de altă confesiune suni 
în comună? 

23, Care este limba maternă a credincioşilor uniţi? 

24, Care este poşta parohiei mame? 

25. Care este staţiunea telegrafică mai apropiată? 

26. In ce judeţ e situată parohia? | 

27. Are parohia mamă îilii şi care suni acelea? 

28. Au acestea biserici, şcoale, cântăreţi,: învă- 
țători, ş. a.? 

Intrebările de mai sus se referă, bine înțeles, nu 
numâi la parohiile mame, ci şi la filii. 


Având asemenea preocupări înalte, e firesc să 
se solidariseze şi el cu episcopii catolici cari au pro- 
testat împotriva nelegiuirilor guvernului ungar prin. 
pastorala colectivă No. 2668 din 1893. 

Legile aduse de guvernul maghiar conţineau foarte 
supărătoare restricţiuni ale drepiurilor naturale ce au 
părinţii în educaţia fiilor lor; mai departe prin întro- 
ducerea căsătoriei civile, precum şi a oficiului stării 
civile obligatorii se jignia caracterul sacramental al 
căsătoriei creştine, de aceea se cerea ca credincioşii 
să împună deputaţilor, pe cari îi trimiteau în. parlament, 
să lupte, alături de episcopi, în contra acelor legi. 

Bun administrator, cum era, el ia măsuri potrivie 
să nu se prea îngrămădiască lucrările în cancelaria 
episcopiei, împuternicind pe protopopi să resolve ei 
o mulțime de chestiuni reservate mai înainte. epi- 
scopului. 

Tot dela începutul păstorir.i sale la Orade publică 
şi tariful diferitelor dispensaţiuni. 

Convoacă apoi sinod diecezan pe ziua de 7 Noem» 
brie 1882 din următorii reprezentaţi ai clerului : 1. cano- 


nici; 2. arhidiaconii actuali şi onorari; 3. protopopii 


actuali şi administratorii oficiilor protopopeşti; 4. câte 
un deputat din fiecare protopopiat; 5. directorul liceu- 
lui din Beiuş cu un profesor delegat; 6. profesorii 
şcoalei normale eparhiale şi profesorul de religie al 
liceului din Orade. 

In procesele bisericeşti, preoțimea e îndrumată 
să facă apel la serviciile avocatului diecezan Simeon 


Deseanu din Sătmar, “(Va urma) 
PISTON OSTI OSTER OOSINO OSD O6SDASSTNDOSIO 


000 

— Predici la catedrală: 6 Novembrie; Cl. 
Dr. L. Tăutu, — 8 Novembrie Mon. Fr. Hubic. — 
13 Novembrie: Mon. Mihai Silaghi. — 20 Novembrie: 
II. Sa Dr, Gh. Miculaș, vicar gen. episc. | 

— Cărţi de rugăciuni de loan Ghenţ în 
legătură lux. La dorinţa mai multora s'au trimis 
cărți de rugăciuni de loan Ghenţ la o legătorie de 
specialitate în Cehoslovacia ca să fie legate în legă- 
tură lux. Aceste cărți au sosit și se pol aveaila 
redacţia Vestitorului şi la Librăria Românească 'Ora- 
dea. — Sunt diferite legături: în cauciuc alb, :negru, 
piele brună, verde, :maron, albă ctc,, etc. Toate: suni 
de o splendoare rară, Costă : 250, 300, 350, 400 şi 4501. 

— Hirotoniri. Duminecă în 23 Octombrie au 
fosi hirotoniți întru preoji teologii absolvenţi ai Aca- 
demiei noastre Gheorghe Vereş şi Vasiie Murgu. Cel 
dintâi dispus la parohia Sititelic, iar al doilea la 
Fiziş, judeţul Bihor. 


— Cursurile Academiei noastre teologice 
au începul în 17 Oct. dupăce mai înainte (din 9 în- 
cepând) s'a ţinut parastasui pentru defunctul și glo- 
riosul rege Ferdinand |. şi exerciţiile spirituale. Corpul 
profesoral compus din Mon. Fr. Hubic la îilozofie 
şi pedagogie, Cl. Dr. Vasile Chiovani la drept şi 
istorie, Cl. Dr. Nicolae Flueraş la morală pastorală, 
On. Gheorghe Barna la ştiinţele biblice şi limbi şi 
CI. Dr. Ludovic Tăulu la dogmaltici, a primit anul 
acesta o nouă putere de muncă prin Rvs. Augustin 
Maghiar, canonic, noul Rector al Academiei şi al 
Seminarului, un. încercat om de şcoală, care şi-a ocupat 
posiul cu începutul noului an şcolar 1927/28. Studenţii 


în teologie sunt Si, — e patru cursuri Cid 
PTNOOTNOGSD TIOGSS TROIS 
SCHIŢE DE PREDICI 
000 A 


A) Dum. VII. după In. Sf. Cruci. 

„Şi iată a venit un bărbat, căruia era numele lair şi 
acela era mai marele Sinagogei“, Luca VIII, 4!. 

Introd. lair ne-a dat pildă cum trebue să ne rugăm. 

Tract ]. s'a rugat cu umilință. Cine a fost lair? — Şi-a 
uitat de demnitatea sa cea mare — înaintea. tuturora. Şi noi? 
Ce este D-zeu, înaintea Căruia şi îngerii își depun coroanele și 
își astupă fețele. Ce suntem faţă de D-zeu. Ps, XXXVIII, 6, lob. 
XV. 25, 20, | 

Trat. Il. L-a rugat, .. tare şi-a pierdut toată speranţa în 
oameni ; singură speranță a avut în Acela care a vindecat deja 
pe mulți şi a înviat chiar morţi. Rugăciunea profundă este ascultată. 
Exod. XIV, 15. lerem. XVII, 14. Hristos a mers deloc la casa 
lui, Mulţi au fost lângă Isus, i-a lăsat pe tofi, și-a ascultat 
de lair, 

Inch, Să cerem mai cu seamă vindecarea sufletului nostru 

B) Sf. Arh. Mihail şi Gavriil. 

„Așa nu este voia Tatălui vostru celui din ceriuri ca să 
piară unul dintre acești mici“, Mat, XVIII, 14. 

Introd. Mare datorinţă avem faţă de cei mici, 
Judecata din urmă. 

Tract. I. Cei bogaţi sunt datori a ajuta pe cei săraci, 
Luca XII. 48; II. Cor. VIII, 
espuși la pericol de osândire, Matei XIX, 24. Ps. IL. XXV.6. 
„Averea esie asemenea oalei calde, griji să nu te ardă“ Sf. 
Vincenjiu. „Bogaţii chiar așa sunt espuși la pierire, ca naia încăr- 
cată“ Sf. loan Cris. 


cei lipsiţi. 


Tract. II. Şi cei săfâci pot ajuta, lob. IV. 9, Luca XXI. 


MIE Reg. XVII. 12. „Cine nu poate mai muli, dar un pahar de 
apă dă săracului cu iubire, demn este de” resplată chiar ca 
Zacheu, care jumătate din avere a dal-o săracilor“, Sf. Aug. 


Inch. Căci judecată fără de milă este celui ce nu a făcut 
milă, și se laudă mila în fața judecății. lacob II, 13, 

C) Dum. VII. după In. Sf. Cruci. 

„Dascăle ce voiu face ca să moştenesc viața de veci“. 
Luca X. 25. 

Introd, Fiecare om, or de ce rang, ar trebui să-și pună 
întrebarea aceasta, 

Trat. Î. Cât de mult a voit să ştie fariseul şi cât te simplu i-a 
răspuns Hristos, Răspuns, ce-l primeşte or care ispititor al 
credinţei. |. Cor. IV. 20. Câţi caută lucrurile mai înalie, cerce- 
tează tainele şi nu ar avea lipsă decât de catechismul cel mic. 
Pe Sf. Teresia a întrebat-o cineva, din ce carte face meditaţiile 
care o înalţă aşa tare la D-zeu, Sita a răspuns din catechismul 
cel mic, 


Tipografia și Librăria Românească Oradea. 


14. De nu ajută cei bogaţi sunt: 


Trai. Îl. Fericit este care poale să răspundă cu lariseul 
Luca X. 21, dar pulini umblă după iubirea lui Dzeu, mai mulţ: 
după simpalia oamenilor. Văzând iubirea oamenilor cugetăm 
că suntem buni. De-aci lung drum este până la iubirea lui D-zeu. 
Să ne întrebăm des, ce ne mai lipseşte, 

Inch, „Doamne arată-mi sfârșilul meu, să știu ce-mi mai 
lipseşte“ Ps. XXXVIII, 50. — etil — 

6 Noembrie. Dumineca săpt. a VIl-a di dă inălf. Sf, 
Cruci şi Sf. Pavel mărturisitorul, vers. d. 

Sâmbătă la însărat pe 6, ale înv. 3 ale Mineului 3, Măr.-Şi 
acum dogm, versului. Intrat. Siihoavna înv. Măr-Şi acum din 
Mineu. Troparul înv. Măr. Troparul Sfântului. Şi acum a Născ, v. 3. 

Duminecă la Mânecai. Troparele ca Sâmbătă şcl, ale 
înv. Antif, v. 4. Ev. şi luminăi. înv, a X-a. Catavasii: Deschi- 
de-voiu. işcl. 

La Sf. Liturghie. Fericirile v, 4, După întrat Trop. înv. 
Măr.-Și acum Condacul sfântului. Ap. Dum. XĂI după Rus- 
Evangh. Dum. săpt. a VIil-a după In. Sf. Cruci. şel, 


La însărat pe 6 cu Măr.Şi acum din Mineu, (7 Nov. 
SS. 33 de Martiri) Stihoavna din Ohioih Troparul Martirilor, 
Mărire a Cuviosului Şi-acum a Născ, 

Luni la însărat pe 6 cu Măr.-Şi acum ale sărb, Intrat, 
Prohimenul și Paremiile zilei. La Litie. Stihira: Mai marilor. .. 
Mărire-Şi acum: Astăzi biserica .., Stihoavna cu Măr..Şi acum, 
La binecuv, pâinilor Trop. sărb, 

Marţi la Mânecat. Troparul Arhanghelilor, Măr.-Şi acum 
a Născ, Sedelnele sărb. Polileul cu pripelele sărbătorii. Anti, 
v. 4, Stihira Mineului. — Ev. sărb, Catavasiile: Dischide-voiu, 
Luminăt, cu Măr.-Şi acum din Mineu. Laudele pe 4 cu Măr.-Şi 
acum ale sărb. Laudele pe 4 cu Măr.-Şi acum ale sărb. Doxo- 
logie. 

La Sf. Liturghie. La întrat Măr.-Şi acum a Născ, dela 


cânt, a 3-a dela Canonul sărb. Trop. Arhanghelilor Măr.-Și acum 
Condacul sărb. Ap. şi Ev. sărbătorii șcl. 


La însărat. pe 6 cu Măr.-Şi acum din Mineu (9 Noemvrie 
Onisifor şi Porfirie), Stihoavna cu Măr.„Şi acum din Ohtoih 
(Miercuri seara v. 4) Trop. martirilor, Măr. Trop. Cuvioasei. 


"Şi acum a Născ. v.8. 


13 Noemvrie Dumineca săpt. a VIll-a după In. Sf, Cruci 
şi Sf. loan Gură de aur. v. 5. 

Sâmbătă la însărat pe 6, ale înv. 3 şi ale Sf-lui. 3. Măr- 
Şi acum dogm. verzului. Intrat. Prohimenul zilei. Siihoavna înv. 
Măr,-Şi acum din Mineu. Troparul înv. Măr. Trop. Si-lui,. Şi acum 
a Născ. v. 8. 

Duminecă la Mânecai. Trop. ca Sâmbătă șcl. ale înv 
Antif. v. 5. Evangh. şi Luminăt. înv, a Xl-a Cavasii: Deschide- 
voiu șcl, | 

La Sf. Liturghie. Fericirile v. 5. Trop. înv. Măr.-Şi acum 


Sona, Sf.-lui. Apost. Dum. XXIl-a d, Rus. Evangh. săpt. a VIil-a 
d. In. Sî. Cruci şcl. 


La Insăral pe 6, cu Măr.-Şi acum din Mineu. (14 Nov. 
Sf. Ap. Filip) Stihoavna zilei cu Măr.-Și acum. Troparul Aposto- 
lului. Măr. Trop. Arhanghelilor- Şi acum a Născ.  — Misă — 

— Manual de cateheze practice de un fost păstor sufle- 
tesc-catehet. Părintele canonic Dr. Victor Bojor dela Gherla ne 
dă prin prezenta carte întâia lucrare pe acest teren, de aceea 
nu-l putem felicită în de-ajuns. Manualul cuprinde 18 cateheze 
peniru cl. 1. și Il primare, compuse întrun stil uşor și limbaj 
poporal potrivit, întrețesute cu exemple și asemănări potrivite. 
A recomandăm tuluror preoților noștri. Costă 50 Lei, plus 15 Lei 

